b'\n_START_ARTICLE_\nJo\xc5\xbee Horvat - Jaki\n_START_SECTION_\n\xc5\xbdivljenjepis\n_START_PARAGRAPH_\nJo\xc5\xbee Horvat velja za enega najuspe\xc5\xa1nej\xc5\xa1ih slovenskih slikarjev samorastnikov. Slikati je za\xc4\x8del \xc5\xbee v gimnaziji. Prvo razstavo pa je imel leta 1955 v Vara\xc5\xbedinu, potem ko se je dve leti prej popolnoma posvetil slikarstvu. Leta 1959 se je na povabilo nem\xc5\xa1kega slikarja H. Griesshaberja izpopolnjeval v Karlsruheju, leta 1960 v Parizu, nato pa \xc5\xa1e v \xc5\xa0vici, Avstriji, Italiji, Belgiji in ZDA. Umetnik vse od leta 1978 \xc5\xbeivel in ustvarjal v Nazarjih, njegova dela pa se nahajajo v \xc5\xa1tevilnih zasebnih in javnih zbirkah doma in po svetu.\n_START_SECTION_\nDelo\n_START_PARAGRAPH_\nHorvata odlikuje velika produktivnost in mnogoterost v izbiri likovnih tehnik ter izraznih na\xc4\x8dinov. Ukvarjal se je s slikarstvom, tudi stenskim, grafiko, risbo in tapiserijo, kiparstvom ter oblikovanjem v keramiki, steklu in kovini. Osnovna motivika njegove umetnosti so \xc5\xbeive oblike (rastline, \xc5\xbeivali, \xc4\x8dlove\xc5\xa1ke figure) prikazane kot zlitje realnega s fantasti\xc4\x8dnim._NEWLINE_Leta 1978 je Jaki v Levcu izdelal 77 m dolgo in 5,8 m visoko fresko - najve\xc4\x8dji sgraffito v Evropi. (Sgraffito je na\xc4\x8din slikanja na steno, ko slikar svetlo kritno plast deloma izpraska s temne osnove in tako upodablja sliko.)_NEWLINE_Po poro\xc4\x8danju ameri\xc5\xa1kega novinarja Du\xc5\xa1ka Doderja je bil Horvat tudi uspe\xc5\xa1en poslovne\xc5\xbe, ki je v Italiji imel in vodil tovarno kerami\xc4\x8dnih plo\xc5\xa1\xc4\x8dic._NEWLINE_V Galeriji Nazarje v Jakijevi hi\xc5\xa1i, kjer je umetnik neko\xc4\x8d \xc5\xbeivel in ustvarjal hranijo zbirko njegovih del, katere je poklonil ob\xc4\x8dini Nazarje.'